Nedenstående har jeg sendt til Yousee, afventer deres svar!

Hermed min fortrydelsesblanket.
Jeg opsiger samtidig min mellempakke, pga. store prisstigninger, samt en utroværdig markedsføring det seneste ½ år, hvor I i forbindelse med en kraftig reduktion i antallet af kanaler, samtidig lovede at der ikke ville komme prisstigninger.
Jeg må nu konstatere at der er en prisstigning på kr. 75,47 = 20% pr. md., det harmonere lagt fra jeres løfter sidste efterår.
I har gennem de sidste 2-3 år forsøgt at ændre min mellempakke til en bland selv pakke, jeg har hver gang afslået pga. det samlet set ville medføre en prisforhøjelse for mig.
Jeg føler at I misbruger jeres monopol lignende stilling på markedet til at "gennemtryne" en prisstigning og presse mig over i en bland selv pakke.

Jeg blev overtalt af jeres repræsentant til at skifte, fordi det samlet set ikke ville medføre en ændring i prisen på mit abonnement hos jer.
Samtidig betingede jeg, at jeg skulle have leveret boksen og første måned gratis (samme vilkår som en ny kunde får", det var det der poppede op på min skærm, når jeg så hvilke muligheder der var for at ændre mit arrangement hos jer. Jeg har print af skærmen.

Set i lyset af jeres løfter og hvordan I "fedter" for nye kunder, kan det kun være en selvfølge at I giver mig samme rettigheder som en ny kunde!

Vil I ikke det, kan I betragte min opsigelse som endegyldig.

Jeg forventer jeres svar senest på mandag d. 11. maj.