Jeg har i flere år været bundet af en foreningsaftale med YouSee, som betød, at jeg var tvunget til at købe tv-pakke for at få bredbånd via kabel-stikket. For tre år siden spurgte jeg YouSee, om jeg kunne fortsætte som bredbåndskunde uden tv-pakke, og det fik jeg et arrogant "nej" til. Nu har vores forening fået indlagt fiber, og vi er ikke længere tvunget til at købe tv-pakker for at få lynhurtigt internet. Jeg sparer over 300 kr. om måneden, og min internethastighed er mere end fordoblet fra 150/30 til 300/300. Jeg var gerne fortsat som YouSee-kunde, hvis de havde tilbudt bredbånd uden krav om tv-pakke - men nu, tre år senere, har de så mistet mig som både tv- og bredbåndskunde. Og jeg kommer ikke tilbage. Sådan går det, når man lever i fortiden og ikke lytter til kunderne.